ddrg/super_eurlex huggingface dataset:
ANEXĂ

REGULAMENTUL DE PROCEDURĂ AL COMITETULUI MIXT CE-INSULELE FEROE

Înființat prin articolul 31 alineatul (1) din acordul între Comunitatea Europeană, pe de o parte, și guvernul Danemarcei și guvernul local al Insulelor Feroe, pe de altă parte

ARTICOLUL 1

Rolul și denumirea Comitetului mixt

1.Comitetul înființat în temeiul articolului 31 alineatul (1) din Acordul între Comunitatea Europeană, pe de o parte, și guvernul Danemarcei și guvernul local al Insulelor Feroe, pe de altă parte (denumit în continuare „acordul”), este responsabil de toate aspectele menționate la articolul 31 din acord.

2.Comitetul menționat anterior este menționat în documentele Comitetului, inclusiv decizii și recomandări, drept Comitetul mixt CE-Insulele Feroe (denumit în continuare „Comitetul mixt”).

ARTICOLUL 2

Componența și președintele

1.În temeiul articolului 32 din acord, Comitetul mixt este compus din reprezentanți ai Uniunii Europene și ai guvernului Insulelor Feroe la nivel de înalți funcționari sau din persoanele desemnate de aceștia.

2.Fiecare parte deține, la rândul său, președinția Comitetului mixt. Partea care deține președinția este reprezentată de un înalt funcționar, care este președintele Comitetului mixt. Se consideră că președintele este autorizat să reprezinte partea care deține președinția până la data la care partea respectivă a notificat celeilalte părți un nou președinte.

3.În aplicarea alineatului (2), președinția se transferă de la o parte la alta la începutul fiecărui an calendaristic și are o durată de un an. Prima președinție începe la data adoptării prezentului regulament de procedură și se încheie la data de 31 decembrie a aceluiași an.

4.Părțile se asigură că partea care deține președinția Comitetului mixt este, de asemenea, partea care organizează Comitetul mixt anual în temeiul articolului 4 alineatele (1) și (2) din prezentul regulament de procedură în anul în care este deținută președinția.

ARTICOLUL 3

Secretariatul

1.Un funcționar al Comisiei Europene și al Insulelor Feroe îndeplinesc împreună funcția de secretar al Comitetului mixt.

2.Fiecare parte notifică celeilalte părți numele, funcția și datele de contact ale funcționarului care îndeplinește funcția de membru al secretariatului Comitetului mixt pentru partea respectivă. Se consideră că acest funcționar continuă să acționeze în calitate de membru al secretariatului pentru partea în cauză până la data la care partea a notificat celeilalte părți un nou membru.

ARTICOLUL 4

Reuniuni

1.Comitetul mixt se reunește o dată pe an pentru a reexamina funcționarea generală a prezentului acord, cu excepția cazului în care președintele și reprezentantul celeilalte părți a Comitetului mixt prevăd altfel. Comitetul mixt se reunește, de asemenea, ori de câte ori circumstanțe speciale impun acest lucru sau, în cazuri urgente, la cererea oricăreia dintre părți.
Înregistrarea nr. 11: United States of America Environmental Protection Agency and the Department of Transportation programmes for Light-duty vehicle greenhouse gas emission standards and Corporate Average Fuel Economy Standards (Departamentul Transporturilor și Agenția pentru Protecția Mediului din Statele Unite ale Americii, Programe pentru standarde în materie de emisii de gaze cu efect de seră ale vehiculelor ușoare și standarde în materie de consum de combustibil mediu corporativ)

Reglementări tehnice care urmează să fie incluse în Culegerea de norme candidate pentru RTM ONU

Înregistrarea nr. 12: United States of America Environmental Protection Agency and National Highway Traffic Safety Administration, Department of Transportation Programmes for Greenhouse Gas Emissions Standards and Fuel Efficiency Standards for Medium and Heavy-Duty Engines and Vehicles (Departamentul Transporturilor, Agenția pentru Protecția Mediului și Administrația Națională pentru Siguranța Traficului pe Autostrăzi din Statele Unite ale Americii, Programe pentru standarde în materie de emisii de gaze cu efect de seră și standarde în materie de eficiență a combustibililor pentru motoarele și vehiculele grele și medii)
ex 1605 10 ex 1605 54 ex 1605 21 ex 1605 29 ex 1902 20 ex 1605 54

Chiftele de crab preparate din amidon de grâu, sare, zahăr, condimente compuse, carne de crab și umplură. Chiftele de sepie preparate din carne de pește, carne de sepie, amidon, sare, zahăr și condimente compuse. Har gow preparat din creveți, amidon de grâu, tapioca, apă, ceapă, ghimbir, zahăr și sare. Shaomai preparat în principal din creveți, pui, amidon de porumb, ulei vegetal, piper negru, ulei de susan și apă. Wonton de creveți prăjiți preparat din creveți, sare, ulei, zahăr, ghimbir, ardei, ouă, oțet, sos de soia. Chiftele cu aromă de homar: carne de sepie, carne de pește și carne de crab.
COMISIA EUROPEANĂ

Bruxelles, 26.10.2022

COM(2022) 542 final/2

2022/0347(COD)

This document corrects COM(2022) 542 final.

Concerns all languages versions.

Formatting adjustments which do not affect the substance of the text.

The text shall read as follows:

Propunere de

DIRECTIVĂ A PARLAMENTULUI EUROPEAN ȘI A CONSILIULUI

privind calitatea aerului înconjurător și un aer mai curat pentru Europa



(reformare)

{SEC(2022) 542}

{SWD(2022) 345, 542, 545}
În plus, clasificarea substanțelor de către întreprinderi va fi îmbunătățită prin introducerea, prin trei măsuri, a unor stimulente mai puternice și a unor dispoziții care să permită întreprinderilor să clasifice substanțele în mod corespunzător. Una dintre acestea implică comunicarea motivelor care stau la baza clasificărilor notificate divergente din inventarul agenției, a doua constă în publicarea numelor notificatorilor, în timp ce ultima măsură presupune actualizări ale notificărilor clasificărilor într-un anumit termen apropiat.

2.O mai bună comunicare a pericolelor

Al doilea set de modificări constă în cinci măsuri complementare.

În primul rând, cerințele minime pentru comunicarea pericolelor vor fi consolidate prin introducerea unor norme obligatorii de formatare, cum ar fi dimensiunea minimă și culoarea caracterelor, pentru a spori lizibilitatea etichetelor.

În al doilea rând, vânzarea de substanțe chimice în flacoane de reumplere are potențialul de a reduce deșeurile de ambalaje. Un cadru de norme specifice va garanta că această metodă de vânzare nu generează un risc sporit. Din acest motiv, această metodă se va limita, de asemenea, la substanțele chimice care prezintă un grad de pericol redus.

În al treilea rând, propunerea introduce un cadru general pentru a permite etichetarea digitală voluntară a substanțelor chimice. În plus, propunerea prevede că unele informații pot fi furnizate numai pe eticheta digitală și nu mai trebuie să fie indicate pe eticheta aplicată pe ambalaj. Ca regulă generală, numai informațiile care nu sunt esențiale pentru protecția sănătății și a mediului ar trebui mutate pe eticheta digitală fără a figura pe eticheta aplicată pe ambalaj. În plus, informațiile care, în conformitate cu Sistemul global armonizat de clasificare și etichetare a substanțelor chimice al ONU, trebuie să figureze în mod obligatoriu pe eticheta aplicată pe ambalaj, vor rămâne pe aceasta.

În al patrulea rând, va fi permisă utilizarea pe scară mai largă a etichetelor pliabile. Avantajele tehnologiilor de etichetare ne permit să eliminăm anumite limitări, întreprinderile putând astfel să profite de economiile de scară. Acest lucru va facilita și mai mult libera circulație a substanțelor chimice pe piața unică.

De asemenea, vor fi introduse derogări suplimentare pentru substanțele chimice vândute consumatorilor în vrac, cum ar fi combustibilul, și în ambalaje foarte mici, cum ar fi diverse instrumente de scris. În aceste cazuri, există un risc limitat de expunere, iar respectarea normelor standard de etichetare este uneori disproporționat de costisitoare sau chiar imposibilă în practică.
EXPUNERE DE MOTIVE

1.CONTEXTUL PROPUNERII

•Temeiurile și obiectivele propunerii

•Coerența cu dispozițiile existente în domeniul de politică vizat

•Coerența cu alte politici ale Uniunii

2.TEMEIUL JURIDIC, SUBSIDIARITATEA ȘI PROPORȚIONALITATEA

•Temei juridic

•Subsidiaritatea (în cazul competențelor neexclusive)

Uniunea are competență externă exclusivă în domeniul acordurilor privind transportul aerian. În plus, obiectivele acordului nu pot fi realizate în mod adecvat de către statele membre, deoarece aspectele reglementate de acord sunt de natură orizontală. Acțiunea la nivelul Uniunii este mai eficientă, deoarece Uniunea are o putere de negociere mai mare decât statele membre individuale. Acest acord unic va acoperi dispozițiile relevante ale tuturor acordurilor bilaterale privind serviciile aeriene încheiate între statele membre și Japonia. În ultimul rând, propunerea se bazează în întregime pe „autorizarea orizontală” acordată de Consiliu, ținând seama de aspectele reglementate de legislația Uniunii și de acordurile bilaterale privind serviciile aeriene.
SECȚIUNEA H7: Investigații sub acoperire Vă rugăm să precizați motivele pentru care considerați că măsura de investigare sub acoperire este relevantă în sensul procedurilor penale: ………………………………………………………………………………..…………………… ……………………………………………………………..……………………………………… ………………………………………………………………………………………….…………… Vă rugăm să furnizați următoarele informații: (a) informații în scopul identificării subiectului investigației sub acoperire: ……………... (b) data dorită de începere și durata măsurii de investigare sub acoperire: ………………………………..…….. (c) detalii privind vehiculele/adresa vizate de măsura de investigare sub acoperire: …………………..…………………………. (d) dacă este necesar, vă rugăm să furnizați orice informații suplimentare relevante pentru executarea prezentei cereri: …………………………………………………………………………………………………….. ……………………………………………………………………………………………………..
[pic] | COMISIA COMUNITĂŢILOR EUROPENE |

Bruxelles, 6.11.2007

COM(2007) 684 final

COMUNICAREA COMISIEI CĂTRE CONSILIU

privind rata contribuţiei la sistemul de pensii al funcţionarilor şi al celorlalţi agenţi ai Comunităţilor Europene {SEC(2007) 1466}

COMUNICAREA COMISIEI CĂTRE CONSILIU

privind rata contribuţiei la sistemul de pensii al funcţionarilor şi al celorlalţi agenţi ai Comunităţilor Europene

În temeiul articolului 83a din Statutul funcţionarilor, Comisia prezintă anual Consiliului o versiune actualizată a evaluării actuariale a sistemului de pensii, în conformitate cu articolul 1 alineatul (2) din anexa XII. Atunci când se demonstrează că există o diferenţă de cel puţin 0,25 de puncte între rata în vigoare a contribuţiei şi rata necesară menţinerii echilibrului actuarial, Consiliul examinează oportunitatea adaptării ratei.

În conformitate cu articolul 13 din anexa XII la Statutul funcţionarilor, Eurostat a realizat un studiu al sistemului care stabileşte rata contribuţiei necesare menţinerii echilibrului actuarial la 10,3%. Rata în vigoare a contribuţiei este de 10,25. Prin urmare, diferenţa este de 0,05 şi inferioară pragului prevăzut la articolul 83a.

În consecinţă, Comisia nu va prezenta, pentru acest an, o propunere de adaptare a ratei contribuţiei la sistemul de pensii al funcţionarilor şi al celorlalţi agenţi ai Comunităţilor Europene.
[pic] | COMISIA COMUNITĂŢILOR EUROPENE |

Bruxelles, 18.2.2008

COM(2008) 96 final

RAPORT AL COMISIEI CĂTRE CONSILIU

Procedură antidumping privind importurile de alcool polivinilic (PVA) originar din Republica Populară Chineză și din Taiwan

RAPORT AL COMISIEI CĂTRE CONSILIU

Procedură antidumping privind importurile de alcool polivinilic (PVA) originar din Republica Populară Chineză și din Taiwan

Prezentul raport este întocmit în temeiul articolului 9 alineatul (2) din Regulamentul (CE) nr. 384/96 al Consiliului din 22 decembrie 1995 privind protecția împotriva importurilor care fac obiectul unui dumping din partea țărilor care nu sunt membre ale Comunității Europene (JO L 56, 6.3.1996, p. 1, modificat ultima dată prin Regulamentul (CE) nr. 2117/2005 al Consiliului din 21 decembrie 2005, JO L 340, 23.12.2005, p.17).

Articolul 9 din regulamentul menționat anterior prevede:

„Încheierea procedurii fără instituirea de măsuri; impunerea de taxe definitive

1. În cazul în care o plângere este retrasă, procedura poate fi încheiată, cu excepția cazului în care încheierea ei nu este în interesul Comunității.

2. În cazul în care, după consultări, reiese că nu este necesară nici o măsură de protecție și în cazul în care nu a fost exprimată nicio obiecție în cadrul comitetului consultativ, ancheta sau procedura este încheiată. În celelalte cazuri, Comisia prezintă de îndată Consiliului un raport cu privire la rezultatele consultărilor, însoțit de o propunere de încheiere. Procedura este considerată încheiată în cazul în care Consiliul, hotărând cu majoritate calificată, nu ia altă decizie în termen de o lună.” ( sublinierile aparțin autorului ).

În urma consultărilor referitoare la propunerea de încheiere a procedurii, s-au ridicat obiecții în cadrul comitetului consultativ. Propunerea de încheiere a cazului și detaliile consultării sunt expuse în anexe.

Anexe:

3. Rezumat al avizelor prezentate în timpul și după reuniunea comitetului consultativ (în engleză).

4. Proiectul de Decizie a Comisiei în care se stabilesc motivele pentru încheierea procedurii în discuție.
[pic] | COMISIA COMUNITĂŢILOR EUROPENE |

Bruxelles, 7.5.2008

COM(2008) 239 final

RAPORT AL COMISIEI CĂTRE CONSILIU ȘI CĂTRE PARLAMENTUL EUROPEAN

privind dezvoltarea Sistemului de Informații Schengen din a doua generație (SIS II)Raport de progres iulie – decembrie 2007[SEC(2008) 552]

1. INTRODUCERE

Acest raport de progres descrie activitatea desfăşurată de Comisie în cursul celui de-al doilea semestru al anului 2007 în ceea ce priveşte dezvoltarea Sistemului de Informaţii Schengen din a doua generaţie (SIS II). El este prezentat Consiliului şi Parlamentului European în conformitate cu articolul 6 din Regulamentul (CE) nr. 2424/2001 din 6 decembrie 2001 privind dezvoltarea Sistemului de Informaţii din a doua generaţie SIS II.

2. PRINCIPALELE REALIZĂRI OBŢINUTE ÎN PERIOADA EXAMINATĂ

2.1. Instalaţiile de reţea şi testarea

Proiectul SIS II prevede asigurarea unei reţele extinse de comunicaţii, care să răspundă cerinţelor de disponibilitate, securitate, acoperire geografică şi nivel de deservire, pentru toate sistemele naţionale şi centrale, în vederea comunicării. Site-urile principale ale statelor membre şi marea majoritate a site-urilor de siguranţă sunt conectate la reţeaua s-Testa din noiembrie 2007.

2.2. Sistemul SIS II central

Testările soluţiei sistem (TST) au fost realizate pentru a se verifica dacă sistemul SIS II central de pe site-urile centrale respectă specificaţiile tehnice.

2.3. Pregătirea pentru tranziţie şi integrare

În 2006 a fost pregătit, în cooperare cu experţi din statele membre, un plan de tranziţie în vederea trecerii de la sistemul SIS1+ la sistemul SIS II. Odată cu finalizarea proiectului SISone4All, a crescut atât numărul statelor membre, cât şi complexitatea gestionării transferului. În cadrul Comitetului pentru SIS II a fost constituit un grup de lucru pentru tranziţie, iar mandatul acestuia constă în înaintarea de propuneri concrete pentru o strategie globală şi coerentă şi pentru un plan de acţiune de înalt nivel, în vederea pregătirii şi executării în timp util a tranziţiei de la sistemul SIS 1+ la sistemul SIS II, care să includă, de asemenea, o analiză de risc şi un plan de intervenţie.

3. CONCLUZII

Sistemul SIS II central a finalizat prima fază a testelor la care nu participă statele membre. Statele membre au început testările la sistemelor lor naţionale. În ciuda unor dificultăţi de început, care au avut un impact negativ asupra termenelor de planificare din cadrul calendarului general al proiectului, la acest moment există o reţea stabilă între statele membre şi între cele două site-uri gazdă ale sistemul SIS II central. Cu toate acestea, proiectul a înregistrat unele regrese pe parcursul ultimelor şase luni: avizul negativ al comitetului de reglementare al sistemului SIS II pentru proiectul de decizie al Comisiei privind testele şi îngrijorările exprimate în legătură cu transferul şi durata testelor globale. Amploarea reală a impactului asupra planificării generale va depinde de rezultatul discuţiilor în curs, pe aceste teme.
[pic] | COMISIA COMUNITĂŢILOR EUROPENE |

Bruxelles, 15.4.2009

COM(2009) 177 final

PROIECT PRELIMINAR DE BUGET RECTIFICATIV NR. 5 LA BUGETUL GENERAL 2009

SITUAȚIA CHELTUIELILOR PE SECȚIUNI Secțiunea III - Comisia

PROIECT PRELIMINAR DE BUGET RECTIFICATIV NR. 5 LA BUGETUL GENERAL 2009

SITUAȚIA CHELTUIELILOR PE SECȚIUNI Secțiunea III - Comisia

Având în vedere:

- Tratatul de instituire a Comunității Europene, în special articolul 272,

- Tratatul de instituire a Comunității Europene a Energiei Atomice, în special articolul 177,

- Regulamentul (CE, Euratom) nr. 1605/2002 al Consiliului din 25 iunie 2002 privind regulamentul financiar aplicabil bugetului general al Comunităților Europene[1], în special articolul 37,

Comisia Europeană prezintă autorității bugetare proiectul preliminar de buget rectificativ nr. 5 la bugetul 2009.

MODIFICĂRI LA SITUAȚIA GENERALĂ A VENITURILOR

Modificările la situația generală a veniturilor sunt trimise separat prin intermediul sistemului SEI-BUD. Cu titlu informativ, se atașează ca anexă la buget o versiune în limba engleză a modificărilor la situația generală a veniturilor.

EXPUNERE DE MOTIVE

Prezentul proiect preliminar de buget rectificativ nr. 5/2009 vizează înscrierea în buget a excedentului rezultat din executarea exercițiului bugetar 2008. Astfel cum se prevede în Regulamentul financiar aplicabil bugetului general al Comunităților Europene[2], la articolul 15 alineatul 3, excedentul respectiv reprezintă singurul obiect al acestui PPBR și trebuie prezentat în termen de 15 zile de la prezentarea conturilor provizorii, care a avut loc la data de 31 martie 2009.

1. Executarea exercițiului bugetar 2008 prezintă un excedent de 1 796 151 821 EUR (excluzând contibuțiile de la AELS-SEE), care este înscris, prin urmare, ca venit în bugetul 2009.

Înregistrarea excedentului poate fi analizată după cum urmează:

2008 | AELS-SEE | Comunitățile Europene | Total |

Veniturile exercițiului financiar | 199 139 557,00 | 121 385 242 727,55 | 121 584 382 284,55 |

Plăți ale creditelor anului în curs | -183 598 206,59 | -115 366 374 174,96 | -115 549 972 381,55 |

Credite de plată reportate în anul N+1 | 0,00 | -3 912 336 487,46 | -3 912 336 487,46 |

Credite AELS reportate din anul N-1 | -2 324 641,86 | 0,00 | -2 324 641,86 |

Anularea creditelor nefolosite reportate din anul N-1 | 564 626,36 | 187 331 191,58 | 187 895 817,94 |

Diferențe de schimb ale exercițiului | 0,00 | -497 711 435,90 | -497 711 435,90 |

Rezultatul exercițiului bugetar 2008 | 13 781 334,91 | 1 796 151 820,81 | 1 809 933 155,72 |

2. Înscrierea în buget a acestui excedent va diminua proporțional contribuția globală a statelor membre la finanțarea bugetului UE. Această diminuare globală pe state membre va fi, de asemenea, influențată de estimările actualizate ale resurselor proprii, (RPT, TVA și VNB) inclusiv de valoarea actualizată a corecției în favoarea Regatului Unit. În luna iunie, Comisia va prezenta previziuni actualizate, în cadrul unui proiect preliminar de buget rectificativ separat, care sunt susceptibile să modifice din nou cuantumurile contribuțiilor pe țări.

[1] JO L 248, 16.9.2002, p. 1.

[2] JO L 248, 16.9.2002, p. 1.
guvernanță și procese adecvate, în conformitate cu politicile și obiectivele Uniunii Europene;

schimb securizat de informații prin intermediul unor inițiative privind interoperabilitatea convenite de comun acord, coerente și coordonate, inclusiv finalizarea cadrului juridic, elaborarea de cadre de interoperabilitate, precum și prin acorduri asupra standardelor și normelor de interoperabilitate.”

9.În urma celei de a treia reuniuni a responsabililor în materie de informare din statele membre din iunie 2009, această viziune a fost rafinată într-un set de obiective pentru nouă domenii esențiale. Pe baza propunerii Comisiei, s-a decis gruparea celor nouă domenii esențiale în trei clustere diferite - Trusted Information Exchange, Interoperability Architecture și Assessment of the ICT Implications of new EU Legislation (Schimb securizat de informații, Arhitectura de interoperabilitate și Evaluarea implicațiilor de natură TIC a legislației UE noi) și două măsuri însoțitoare Raising Interoperability Awareness și Sharing Best Practices (Sensibilizarea în materie de interoperabilitate și Punerea în comun a celor mai bune practici).

10.Raportul final privind a doua fază (a se vedea punctul 2) a propus pentru fiecare cluster și pentru fiecare măsură însoțitoare câte un plan de acțiune sub forma unui set de scenarii sau de acțiuni concrete.

11.Comisia a elaborat o sinteză concentrată asupra principalelor direcții strategice în vederea stimulării activităților clusterelor și a măsurilor însoțitoare. Pe baza respectivei sinteze, Comisia a propus o abordare strategică globală pentru EIS împreună cu orientări strategice specifice la nivelul clusterelor și al măsurilor însoțitoare.

12.Comisia a propus să se combine abordările top-down și bottom-up, în scopul dezvoltării reciproce prin testarea și îmbunătățirea continuă a cadrului și a orientărilor existente în funcție de nevoile concrete și prin dezvoltarea de servicii și instrumente suplimentare pe baza unor necesități bine definite.

13.La cea de-a patra reuniune, în noiembrie 2009, responsabilii în materie de informare din statele membre au exprimat acordul cu privire la abordare și la metoda adoptată în cea de-a doua fază a proiectului EIS și cu propunerea Comisiei.

14.Propunerea Comisiei și concluziile la care s-a ajuns la cea de-a patra reuniune a responsabililor în materie de informare constituie abordarea strategică globală pe care programul ISA și, posibil, alte inițiative ale UE își vor baza programul de lucru pentru anii următori.



Abordarea strategicĂ globalĂ a EIS

Comisia propune combinarea a două abordări în scopul orientării activităților europene în materie de interoperabilitate în cadrul a trei clustere și al celor două măsuri însoțitoare menționate anterior:

14.1.Abordarea top-down (sau globală):

Se iau în considerare contextul politic și evoluția acestuia: Strategia Europa 2020 și Agenda digitală pentru Europa.

Dezvoltarea unor diferite cadre precum EIS, cadrul european pentru interoperabilitate, EIF (European Interoperability Framework), orientările privind arhitectura, precum și alte norme și orientări.
52011DC0324

RECOMANDARE A COMISIEI CĂTRE CONSILIU de autorizare a Comisiei să negocieze în numele Uniunii Europene o serie de modificări la Tratatul de instituire a Comunității Energiei RECOMANDARE A COMISIEI CĂTRE CONSILIU de autorizare a Comisiei să negocieze în numele Uniunii Europene o serie de modificări la Tratatul de instituire a Comunității Energiei /* COM/2011/0324 final - */